[{"text_idx": "#000002", "text": "Kuigi enamik lo\u0308o\u0308gi po\u0303himo\u0303tteid golfi juures on naistel ja meestel samad, siis mo\u0303ned swing\u2019i fundamentaalsed erinevused on meeste ja naiste vahel olemas. Kuna mehed liigutavad golfikeppi kiiremini ning on u\u0308ldjuhul kasvult pikemad ja fu\u0308u\u0308siliselt tugevamad, siis on oluline, et varustus oleks sobiv! Golfivarustus on disainitud selliselt, et maksimaalselt a\u0308ra kasutada swing\u2019i eripa\u0308rade ja kiiruse erinevus. Ehk naiste golfikepid on tavaliselt lu\u0308hemad, varred kergemad ja pehmemad ning gripid on peenemad."}, {"text_idx": "#000004", "text": "Ko\u0303igi golfarite soov on lu\u0308u\u0308a vo\u0303imalikult pikalt. Naiste drive\u2019i puhul vo\u0303ib tihti ma\u0308rgata sarnaseid vigu, millele tuleks ta\u0308helepanu po\u0308o\u0308rata. Ko\u0303igepealt tuleb alati u\u0308le kontrollida oma grip, mille kohta avaldasime artikli veebruari alguses. Kui grip ei ole korrektne, siis kahjuks ei saa golfikeppi swing\u2019i ajal roteeruma, mis on peamine kiiruse \u201csurm\u201d. Algasendi puhul on alati vaja meeles pidada, et driveri lo\u0308o\u0308k on erinev raua lo\u0308o\u0308gist. Drivergia lu\u0308u\u0308es soovitakse palli tabada alt u\u0308lesse suunduva liigutusega ja seega on oluline, et driveri lo\u0308o\u0308gi puhul algasend seda ka vo\u0303imaldaks. Seega kontrollige, et algasendis oleks o\u0303lgadest laiem harkseis, pall oleks vasaku jala siseku\u0308ljega samal joonel ning kepi ots na\u0308itaks keha keskele. Samuti peaks meeles pidama, et lu\u0308lisammas oleks algasendis palli taga."}, {"text_idx": "#000005", "text": "U\u0308ks asi, mis naiste puhul tihti ja\u0308a\u0308b ku\u0308simata, kuna see vo\u0303ib piinlikust tekitada on: kas ka\u0308evarred peaksid olema rindadest u\u0308leval vo\u0303i allpool. Vastus on, et kindlasti u\u0308leval pool! See annab ruumi teha hea ja vaba keha po\u0308o\u0308rde. Kui panna ka\u0308ed allapoole rindu, siis see takistab keha po\u0308o\u0308ret ja tekib olukord, kui on va\u0308ga keeruline saada backswingis kepp u\u0308les. Siin kohal peaks ka mainima, et oluline kanda head ja toestavat spordi rinnahoidjat, mis tagab optimaalse keha liikumise."}, {"text_idx": "#000006", "text": "Golfipall ei tea, mis soost golfar teda lo\u0308o\u0308b vo\u0303i mis on golfari vanus vo\u0303i ma\u0308ngutase. Pall reageerib ainult kepi allatuleku nurgale ja suunale, millisele kepilaba na\u0308itab tabamise hetkel ning millise kiirusega kepp palli tabab. Eesma\u0308rk olenemata golfarist, on tabada palli alati nii, et kepp oleks otse ja tabamine oleks laba keskele. Sinna jo\u0303udmiseks on mitu vo\u0303imalust."}, {"text_idx": "#000009", "text": "Keha nurgad ei ole muutunud \u2013 puusa ja po\u0303lvenurk on samad ning vo\u0308o\u0308 pannal na\u0308itab alla. Paljud ma\u0308ngijad kaotavad kahjuks backswingi lo\u0303pus oma keha asendi. Selles asendis tunneb ma\u0308ngija suurt venitust oma seljas ning vaatamata sellele, et kepp ei ole isegi paralleelne maaga, on ta u\u0308lakeha keeranud u\u0308mber lu\u0308lisamba 90 kraadi. Mariliis tunneb oma swingis, et ta istub parema puusa liigese sees ja parem tuhar on to\u0308o\u0308s. Jalad on surutud tugevasti maa vastu, mis on see jo\u0303ud, mis vo\u0303imaldab tal lu\u0308u\u0308a palli kaugele."}, {"text_idx": "#000010", "text": "Downswingis tuleks to\u0303mmata u\u0308les ja mitte alla! Ka\u0308te otse alla to\u0303mbamine paneb kepi liikuma aeglaselt, mitte kiiresti. Esimene liigutus peaks olema to\u0303mme eemale. Alles tabamises to\u0303mmatakse golfikepp otse u\u0308les enda poole, et panna laba liikuma vabalt ja suure kiirusega."}, {"text_idx": "#000011", "text": "Sama oluline ko\u0303ikide eeltoodud swingi detailidega on korralik lo\u0303ppasend. Agressiivne lo\u0303ppasend lisab kepilabale kiirust. Rind ja puusad na\u0308itavad suunast vasakule ning parem o\u0303lg on keeranud ta\u0308ielikult lo\u0308o\u0308gist la\u0308bi. Agressiivselt lo\u0303ppasendisse liikumine on jo\u0303u tekitaja, seda muidugi eeldusel, et on tehtud korralik backswing. Raskus peaks olema ta\u0308ielikult vasakul jalal ja parem jalg toetab kergelt suurele varbale ning po\u0303lved on praktiliselt koos."}, {"text_idx": "#000012", "text": "Ja\u0308rgmine lihtne harjutus na\u0308itab, kas u\u0308lakeha keere backswingis on korrektne, sest u\u0308lakeha po\u0308o\u0308re aitab genereerida lo\u0308o\u0308gijo\u0303udu. See harjutus aitab parandada ka jalgade to\u0308o\u0308d ja liikumist. Sageli ei julge ma\u0308ngijad keerata oma keha, kuna nad kardavad tabamise muutumist raskemaks. Aga ilma keha keeramata peab kuskilt ja\u0308rgi andma (puusad, jalad ja po\u0303lved liiguvad liiga palju), et saada backswingi lo\u0303pus ka\u0308ed ja kepp natukenegi ko\u0303rgemale. Nagu pildilt na\u0308ha, siis liiga suur puusa keere ja po\u0303lvede liikumine backswingis on suur jo\u0303u kaotaja ning tekitab ebastabiilsust."}, {"text_idx": "#000014", "text": "Vo\u0303tke oma tavaline (mugav) algasend ja asetage golfikepp risti oma o\u0303lgadele, et kepi varre ots na\u0308itaks sihtma\u0308rgi suunas.Alustades backswingi peaks tekkima tunne, et u\u0308lakeha teeb ta\u0308ispo\u0308o\u0308rde (90 kraadi). Selles asendis peaks kepivarre ots na\u0308itama nu\u0308u\u0308d palli suunas.Ja\u0308rgmisena peaks puusad po\u0308o\u0308rama umbes 20 kraadi ja jalad peaksid pu\u0308sima stabiilsed. Toimub va\u0308ike raskuse u\u0308lekanne, mille ajal peaks tajuma, et vajutate paremale jalale ja proovite raskuse hoida jala siseku\u0308ljel \u2013 mitte va\u0308lisku\u0308ljel. Liigne jalgade liikumist po\u0303hjustab ebastabiilsust ja kehva raskuse u\u0308lekande."}, {"text_idx": "#000016", "text": "Soovime ko\u0303ikidele head harjutamist ja loodetavasti aitab swing\u2019i tehnika muutmine ka lisameetreid juurde saada. Neljapa\u0308eval, 11. ma\u0308rtsil toimub Next Golf Academy ja\u0308rjekordne webinar, kus ja\u0308tkame antud teemal. Kuigi fookus on naistepa\u0308eva na\u0308dalal eelko\u0303ige naistel, siis osalema on oodatud ka mehed, kellele anname samuti juhiseid lisameetrite saamiseks!"}]